
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1200 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Σύσταση της Ομάδας Σχεδιασμού Προγράμματος 
του άρθρου 19, ν. 3312/2005, στην Περιφέρεια Ανα¬ 
τολικής Μακεδονίας - Θράκης. 1 

Καθορισμός αμοιβής των Προέδρων, μελών και Γραμ- 
ματέων των τριών γνωμοδοτικών Επιτροπών Αξιο¬ 
λόγησης των επενδυτικών προτάσεων για ένταξη 
στο Πρόγραμμα «Ενίσχυση Ανταγωνιστικότητας 
πολύ μικρών Επιχειρήσεων παροχής υπηρεσιών», 
Δράση 2.11.2 του Επιχειρησιακού Προγράμματος 


Ανταγωνιστικότητα (ΕΠ.ΑΝ.). 2 

Συγκρότηση επιτροπής για την κατάρτιση αναλυτι¬ 
κού προγράμματος σπουδών για τα Ιερατικά Σχο¬ 
λεία Δεύτερης Ευκαιρίας. 3 

Καθορισμός αμοιβής των μελών της Ειδικής Επιτρο¬ 
πής Επιλογής μελών του ΕΜΑ. 4 

Καθορισμός μηνιαίας αποζημίωσης Προέδρου, με¬ 
λών και γραμματέα του Συμβουλίου Έργων Πολι¬ 
τικής Αεροπορίας (ΣΕΠΑ), της Υπηρεσίας Πολιτι¬ 
κής Αεροπορίας (ΥΠΑ). 5 

Τροποποίηση της υπ’ αριθμ. 222687/5.5.2006 υπουρ¬ 
γικής απόφασης «Σύστασης, Συγκρότησης και Κα¬ 
θορισμού Αμοιβής Επιτροπής Παρακολούθησης 

και Παραλαβής Έργων». 6 

Σύσταση, Συγκρότηση και Καθορισμός Αμοιβής Επι¬ 
τροπής Παρακολούθησης και Παραλαβής Έργου, 
με τίτλο «ΠΟΛΛΑΠΛΕΣ ΕΚΤΥΠΩΣΕΙΣ ΕΝΤΥΠΟΥ 
ΥΛΙΚΟΥ ΚΑΙ ΕΚΔΟΣΗ ΕΝΤΥΠΩΝ ΚΑΙ ΗΛΕΚΤΡΟΝΙ¬ 
ΚΩΝ ΜΕΣΩΝ ΠΛΗΡΟΦΟΡΗΣΗΣ». 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. οικ. 12133/328/ 
Φ80170 απόφαση του Υπουργού Απασχόλησης και 


Κοινωνικής Προστασίας. 8 

Διόρθωση σφάλματος στην υπ’ αριθμ. Φ.12.1/61945/ 
Β3/21.6.226 υπουργική απόφαση. 9 


31 Αυγούστου 2006 

ΑΠΟΦΑΣΕΙ Σ 

Αριθμ. 2/44588/0022 (1) 

Σύσταση της Ομάδας Σχεδιασμού Προγράμματος του 
άρθρου 19, ν. 3312/2005, στην Περιφέρεια Ανατολι¬ 
κής Μακεδονίας - Θράκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Την υπ’ αριθμ. 37930ΔΙΟΕ/85/1264 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β'/14.10.2005). 

3. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α721.3.2002). 

4. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α714.7.2000). 

5. Τον ν. 2860/2000 (ΦΕΚ Α' 251/14.11.2000), όπως αυτός 
ισχύει. 

6. Το π.δ. 4/2002 «Εκτέλεση Ενεργειών Τεχνικής Βοή- 
Θειας-Στήριξης και Διαχείριση αντίστοιχων πόρων». 

7. Την υπ’ αριθμ. ΔΙΔΚ/Φ. 1/2/6139/2004 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Καθορισμός αρ¬ 
μοδιοτήτων των Υφυπουργών Εσωτερικών, Δημόσιας 
Διοίκησης και Αποκέντρωσης» (ΦΕΚ 527/Β'). 

8. Το ν. 3312 (ΦΕΚ Α' 35/16.2.2005) και ειδικότερα το 
άρθρο 19 αυτού. 

9. Το ν. 3205/2003 (ΦΕΚ Α' 297/23.12.2003) σχετικά με 
τις «Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων υπαλλήλων 
στελεχών των Ενόπλων Δυνάμεων και αντιστοίχων της 

Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις», όπως αυτός 
ισχύει. 

10. Το ν. 2503/1997 (ΦΕΚ Α' 107/30.5.1997) για τη «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις», όπως αυτός ισχύει. 

11. Την υπ’ αριθμ. Ε (2000) 3405/28.11.2000 απόφαση 
σχετικά με την έγκριση του ΚΠΣ, όπως αυτή τροπο¬ 
ποιήθηκε και ισχύει. 

12. Την υπ’ αριθμ. 17288/ΕΥΣΑΠ1313/18.4.2006 πρόταση 
του Γενικού Γραμματέα Επενδύσεων και Ανάπτυξης του 
Υπουργείου Οικονομίας και Οικονομικών σχετικά με την 
έκδοση κοινής υπουργικής απόφασης σύστασης της 
ΟΣΠ Ανατολικής Μακεδονίας - Θράκης. 

13. Το γεγονός ότι από την απόφαση αυτή προκαλείται 
πρόσθετη δημόσια δαπάνη ποσού 35.000 ευρώ περί¬ 
που, η οποία θα καλυφθεί από πιστώσεις του ετήσιου 
Προγράμματος Τεχνικής Βοήθειας (Υποπρόγραμμα Β') 
έτους 2006, αποφασίζουμε: 

Αρθρο 1 

Σύσταση Ομάδας Σχεδιασμού Προγράμματος 

1. Στην Περιφέρεια Ανατολικής Μακεδονίας - Θρά¬ 
κης συνιστάται Ομάδα Σχεδιασμού Προγράμματος με 
τον τίτλο «Ομάδα Σχεδιασμού Προγράμματος Ανατο¬ 
λικής Μακεδονίας - Θράκης» και συντετμημένα «Ο.Σ.Π. 
Α.Μ.Θ.». 

2. Η ΟΣΠ υπάγεται στην Ειδική Υπηρεσία Διαχείρισης 
(Ε.Υ.Δ.) του Επιχειρησιακού Προγράμματος Ανατολικής 
Μακεδονίας και Θράκης. 

Αρθρο 2 
Έργο της Ο.Σ.Π. 

Έργο της Ο.Σ.Π. Ανατολικής Μακεδονίας - Θράκης, 
είναι η υποστήριξη της Περιφέρειας Ανατολικής Μακε¬ 
δονίας - Θράκης για τη συμμετοχή της στο σχεδίασμά 
του Εθνικού Στρατηγικού Σχεδίου Ανάπτυξης (Ε.Σ.Σ.Α.) 
και των Επιχειρησιακών Προγραμμάτων (Ε.Π.) της προ¬ 
γραμματικής περιόδου 2007 - 2013. 

Ειδικότερα, η παροχή υποστήριξης αφορά ενδεικτικά 
στις ακόλουθες ενέργειες ή / και διαδικασίες 

• συμμετοχή στις φάσεις και ενέργειες εκπόνησης του 
ΕΣΣΑ της προγραμματικής περιόδου 2007-2013, με τη 
σύνταξη προτάσεων, τη συμμετοχή στο σχετικό διάλογο 
με όλους τους συναρμόδιους φορείς ανώτερου και κα¬ 
τώτερου επιπέδου, την ανάληψη δράσεων ενημέρωσης, 
την κατάρτιση μελετών, κα) 

• διεξαγωγή των διαδικασιών διαβούλευσης, οριζόντια 
και κάθετα, με τους αρμόδιους φορείς και οικονομικούς 
και κοινωνικούς εταίρους, στο επίπεδο της δικής του / 
της αρμοδιότητας 

• συντονισμός των διαδικασιών και εκπόνηση του 
Αναπτυξιακού Προγράμματος, καθώς και του συγχρη- 
ματοδοτούμενου Επιχειρησιακού Προγράμματος για 
την προγραμματική περίοδο 2007 - 2013, με την συλ¬ 
λογή και αξιοποίηση προτάσεων από τους φορείς που 
υπάγονται στην αρμοδιότητά του / της, την εκπόνηση 
μελετών / εκθέσεων, προτάσεων και προγραμματικών 
κειμένων, την τεκμηρίωση προγραμματικών επιλογών, 
τη διοργάνωση / συμμετοχή σε συναντήσεις εργασίας 
και άλλες εκδηλώσεις, κ.α. 


Άρθρο 3 

Αριθμός και σύνθεση των μελών της Ο.Σ.Π. 

1. Η στελέχωση της Ομάδας Σχεδιασμού Προγράμ¬ 
ματος γίνεται σύμφωνα με τις διατάξεις του άρθρου 
19, ν. 3312/2005. 

2. Ο αριθμός των μελών της Ο.Σ.Π. Ανατολικής Μακε¬ 
δονίας - Θράκης ανέρχεται σε δέκα πέντε (15), τα οποία 
κατά κατηγορία επιπέδου εκπαίδευσης, κατανέμονται 
ως εξής: 

Α. Κατηγορία Πανεπιστημιακής Εκπαίδευσης (ΠΕ), 
συμπεριλαμβανομένου του ειδικού επιστημονικού προ¬ 
σωπικού, 14 άτομα. 

Β. Κατηγορία Τεχνολογικής Εκπαίδευσης (ΤΕ) 1 
άτομο. 

3. Στην ΟΣΠ συμμετέχουν: 

α)Έξι (6) στελέχη της Ε.Υ.Δ. 

β) Επτά (7) στελέχη της Περιφέρειας Ανατολικής Μα¬ 
κεδονίας - Θράκης που απασχολούνται στην Ομάδα με 
μη αποκλειστική απασχόληση και παράλληλα με την 
άσκηση των καθηκόντων της υπηρεσίας τους. 

γ) Δύο (2) ιδιώτες εμπειρογνώμονες, που λόγω ειδικών 
γνώσεων και εμπειρίας, μπορούν να συμβάλουν στο 
έργο της Ομάδας. 

Άρθρο 4 

Τυπικά, ουσιαστικά και πρόσθετα 
προσόντα των μελών της ΟΣΠ 

Στο πλαίσιο της απόφασης συγκρότησης της ΟΣΠ 
κατά τα οριζόμενα στην παρ. 3 του άρθρου 19 ν. 3312/ 
2005, θα πρέπει να διασφαλίζεται ότι τα μέλη που συ¬ 
γκροτούν την ΟΣΠ έχουν τα τυπικά, ουσιαστικά και όταν 
είναι εφικτό, τα πρόσθετα προσόντα για την αποτελε¬ 
σματική εκπόνηση του περιγραφομένου στο άρθρο 2 
της παρούσας, έργο. 

Ιδιαίτερα, λαμβάνονται υπόψη: το επίπεδο σπουδών, 
η εμπειρία και ενασχόληση σε επιμέρους τομείς του 
αναπτυξιακού προγραμματισμού, σχεδιασμού και εφαρ¬ 
μογής αναπτυξιακών προγραμμάτων, η γνώση ξένων 
γλωσσών και η ικανότητα χρήσης Η/Υ. 

Άρθρο 5 

Ορισμός Συντονιστή της 
Ομάδας σχεδιασμού Προγράμματος 

1. Σύμφωνα με τις παρ. 4 και 7 άρθρου 19, ν. 3312/2005, 
Συντονιστής της ΟΣΠ Ανατολικής Μακεδονίας - Θράκης 
ορίζεται ο Προϊστάμενος της ΕΥΔ του Επιχειρησιακού 
Προγράμματος Ανατολικής Μακεδονίας - Θράκης. 

Απόντος ή κωλυομένου του Συντονιστή, αυτός ανα¬ 
πληρώνεται από μέλος της ΟΣΠ που ορίζεται με τη 
σχετική απόφαση συγκρότησης που προβλέπεται στην 
παρ. 3 του παραπάνω άρθρου. 

2. Ο Συντονιστής της ΟΣΠ έχει τα εξής καθήκοντα: 

Α) Διοικεί και συντονίζει τις εργασίες για την εκτέλεση 

του έργου και έχει την ευθύνη, τη γενική εποπτεία και 
τον έλεγχο της πορείας αυτού. 

Β) Διαμορφώνει το χρονοδιάγραμμα εκτέλεσης των 
έργων και έχει την ευθύνη εφαρμογής του. 

Γ) Συνεργάζεται στενά με τα κεντρικά όργανα σχεδι- 
ασμού και τις άλλες ΟΣΠ Υπουργείων και Περιφερειών, 
για την έγκαιρη και αποτελεσματική πραγματοποίηση 
του έργου, στο πλαίσιο των διαδικασιών σχεδιασμού 
της προγραμματικής περιόδου 2007-2013. 

Άρθρο 6 

Απόφαση Συγκρότησης της ΟΣΠ 

Η συγκρότηση της ΟΣΠ γίνεται μετά την έκδοση της 
παρούσας, με σχετική απόφαση του καθ’ ύλην αρμόδιου 
Γενικού ή Ειδικού Γραμματέα, σύμφωνα με τα προβλε- 
πόμενα στο άρθρο 19, ν. 3312/2005. 

Άρθρο 7 

Διάρκεια 

Η διάρκεια λειτουργίας της ΟΣΠ ορίζεται μέχρι την 
31.12.2006, δυναμένης να παραταθεί με απόφαση του 
Υπουργού Οικονομίας και Οικονομικών μέχρι την ημε¬ 
ρομηνία έγκρισης του ΕΣΣΑ και των Επιχειρησιακών 
Προγραμμάτων. 

Άρθρο 8 

Αποζημιώσεις των μελών της ΟΣΠ 

Για τις συνεδριάσεις που πραγματοποιούνται εκτός 
κανονικού ωραρίου, η αποζημίωση του συντονιστή, των 
μελών και της γραμματειακής υποστήριξης, καθορίζεται 
λαμβάνοντας υπόψη τα προβλεπόμενα στο άρθρο 17 
παρ. 2(γ) του ν. 3205/2003, ως ακολούθως: 

• Συντονιστής: 300 ευρώ μηνιαίως 

• Μέλος: 255 ευρώ μηνιαίως 

Η ανωτέρω μηνιαία αποζημίωση καταβάλλεται με την 
προϋπόθεση συμμετοχής σε τέσσερις συνεδριάσεις το 
μήνα. Σε περίπτωση συμμετοχής σε λιγότερες συνεδρι¬ 
άσεις, η αποζημίωση περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2006 

Ο! ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 2/36098/0022 (2) 

Καθορισμός αμοιβής των Προέδρων, μελών και Γραμ- 
ματέων των τριών γνωμοδοτικών Επιτροπών Αξιο¬ 
λόγησης των επενδυτικών προτάσεων για ένταξη 
στο Πρόγραμμα «Ενίσχυση Ανταγωνιστικότητας πολύ 
μικρών Επιχειρήσεων παροχής υπηρεσιών», Δράση 
2.11.2 του Επιχειρησιακού Προγράμματος Ανταγωνι¬ 
στικότητα (ΕΠ.ΑΝ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98 Α'). 

2. Το π.δ. 229/1986 «Σύσταση και Οργάνωση της Γ ενικής 
Γραμματείας Βιομηχανίας» όπως τροποποιήθηκε με το 
π.δ. 396/1989 «Οργανισμός της Γ.Γ.Β» και το π.δ. 189/ 
1995 (ΦΕΚ 99/Α'/1995) «Συμπλήρωση και τροποποίηση 
διατάξεων» του π.δ. 396/1989. 

3. Το π.δ. 27/1.2.1996 (ΦΕΚ 19/Α') «Συγχώνευση Υπουρ¬ 
γείων Πολιτισμού, Βιομηχανίας, Ενέργειας και Τεχνο¬ 
λογίας, και Εμπορίου στο Υπουργείο Ανάπτυξης» και 
το π.δ. 122/2004 (ΦΕΚ 85/Α/17.3.2004) «Ανασύσταση του 
Υπουργείου Τουρισμού». 


4. Το π.δ. 121/10.3.2004 «Διορισμός Υπουργών και Υφυ¬ 
πουργών» (ΦΕΚ 84/Α710.3.2004). 

5. Την υπ’ αριθμ. 3452/18.5.2005 (ΦΕΚ 122Γ/18.5.2005) 
απόφαση του Πρωθυπουργού και του Υπουργού Ανά¬ 
πτυξης «Διορισμός Γ ενικού Γ ραμματέα Εμπορίου στο 
Υπουργείο Ανάπτυξης». 

6. Την υπ’ αριθμ. Β3/61/17.5.2004 απόφαση «περί εξουσι- 
οδοτήσεως για υπογραφή εγγράφων με εντολή Υπουρ¬ 
γού», και την επ’ αυτής τροποποίηση. 

7. Τις διατάξεις του ν. 707/1977 (ΦΕΚ 273) όπως τρο¬ 
ποποιήθηκε από τον 1472/1984 (ΦΕΚ 112), 1479/1984 (ΦΕΚ 
145), 2000/1991 (ΦΕΚ 206), 2702/1999 (ΦΕΚ 70) και το 
π.δ. 159/1997 (ΦΕΚ 135), όπως τροποποιήθηκε με τον 
ν. 3325/2005 (ΦΕΚ 68/11.3.2005). 

8. Την υπ’ αριθμ. Ο (2001)-550 της 14.3.2001 απόφαση 
της Ε.Ε. με την οποία εγκρίθηκε το Επιχειρησιακό Πρό¬ 
γραμμα Ανταγωνιστικότητα (ΕΠΑΝ 2000 - 2006). 

9. Τις διατάξεις του υπ’ αριθμ. (ΕΚ) 69/2001 Κανονι¬ 
σμού της Επιτροπής της 21ης Ιανουάριου 2001 για την 
εφαρμογή των άρθρων 87 και 88 της Συνθήκης ΕΚ στις 
ενισχύσεις ήσσονος σημασίας. 

10. Τις διατάξεις του ν. 2860/2000 «Διαχείριση, Παρα¬ 
κολούθηση και έλεγχος του κοινοτικού πλαισίου στή¬ 
ριξης και άλλες διατάξεις» (ΦΕΚ 251/Α'). 

11. Τις διατάξεις του ν. 2414/1996 σχετικά με τον «εκ¬ 
συγχρονισμό των Δημοσίων Επιχειρήσεων και Οργανι¬ 
σμών και άλλες διατάξεις» (ΦΕΚ/135/Α725.6.1996). 

12. Το συμπλήρωμα προγραμματισμού όπως ισχύει και 
ειδικά το τμήμα που αναφέρεται στο μέτρο 2.11. 

13. Την ανάγκη υλοποίησης της Δράσης 2.11.2 του Αξο¬ 
να Προτεραιότητας 2 του Επιχειρησιακού Προγράμμα¬ 
τος Ανταγωνιστικότητας του Γ' ΚΠΣ. 

14. Την υπ’ αριθμ. 4063/21.10.2005 απόφαση του Υπουρ¬ 
γού Ανάπτυξης για Συγκρότηση Γνωμοδοτικών Επιτρο¬ 
πών του Προγράμματος «Ενίσχυση Ανταγωνιστικότητας 
Πολύ Μικρών Επιχειρήσεων παροχής υπηρεσιών, Δράση 
2.11.2 του ΕΠ.ΑΝ.». 

15. Το γεγονός ότι από την ανωτέρω απόφαση του 
Υπουργού Ανάπτυξης προκαλείται δαπάνη 49.200 ευρώ, 
η οποία θα βαρύνει τις πιστώσεις του έργου με κωδικό 
2002ΣΕ 05830008 «Δαπάνες Τεχνικής βοήθειας στήριξης 
του ΕΠΑΝ για την Γ ενική Γ ραμματεία Εμπορίου». 

16. Τις διατάξεις του άρθρου 17 του ν. 3205/2003 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 

17. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού πέραν των προβλεπόμενων στο πρό¬ 
γραμμα Δημοσίων Επενδύσεων. 

18. Το γεγονός ότι οι τρεις Επιτροπές εργάσθηκαν 
από την έκδοση της απόφασης (23.11.2005) έως και της 
31.3.2006, ήτοι πέντε μήνες, ενώ η 1η Επιτροπή η οποία 
ονομάζεται Κεντρική Επιτροπή Αξιολόγησης (ΚΕΑ) θα 
εργάζεται ανελλιπώς από την δημοσίευση της απόφα¬ 
σης (23.11.2005) έως και 31.12.2006 για την παρακολού¬ 
θηση υλοποίησης του έργου, εκτός ωραρίου Δημοσίων 
Υπηρεσιών. 

19. Τις διατάξεις του άρθρου 40 του ν. 849/1978, όπως 
συμπληρώθηκε με το άρθρο 8 του ν. 2129/1993. 

20. Την υπ’ αριθμ. 37930/ΔIΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων του Υφυπουρ¬ 
γού Οικονομίας και Οικονομικών (ΦΕΚ 1432/Β72005), 
αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Καθορίζουμε την αμοιβή των Προέδρων, των μελών 

καθώς και των αναπληρωτών των και των Γραμματέων 
των τριών Επιτροπών Αξιολόγησης που συγκροτήθηκαν 
με την υπ’ αριθμ. 4063/21.10.2005 απόφαση του Υπουργού 
Ανάπτυξης και για διάρκεια εργασιών δεκατεσσάρων 
μηνών της ΚΕΑ και πέντε μηνών της 2ης και 3ης Επι¬ 
τροπής Αξιολόγησης, ως ακολούθως: 

του Προέδρου 350 ευρώ/μήνα 

των μελών 300 ευρώ/μήνα 

των Γ ραμματέων 250 ευρώ/μήνα 

Στα αναπληρωματικά μέλη καταβάλλεται αμοιβή μόνο 
για όσες συνεδριάσεις συμμετείχαν σε αντικατάσταση 
τακτικού μέλους, το οποίο απούσιαζε ή κωλυόταν. 

2. Η δαπάνη που προκαλείται από την παρούσα από¬ 
φαση ποσού 49.200 ευρώ θα καλυφθεί από τις πιστώ¬ 
σεις του έργου με κωδικό 2002ΣΕ 05830008 «Δαπάνες 
Τεχνικής βοήθειας στήριξης του ΕΠΑΝ για την Γενική 
Γραμματεία Εμπορίου». 

3. Για την καταβολή της ως άνω αποζημίωσης θα 
βεβαιώνεται από το Πρόεδρο της κάθε Επιτροπής ότι η 
παροχή των μελών έχει γίνει εκτός ωραρίου εργασίας 
των δημοσίων υπηρεσιών, σε χρόνο που δεν καλύπτεται 
από υπερωριακή απασχόληση. 

4. Η ανωτέρω αποζημίωση καταβάλλεται στους δικαι¬ 
ούχους μετά την βεβαίωση του προέδρου της Επιτρο¬ 
πής εφόσον παραστούν σε όλες τις συνεδριάσεις της, 
οι οποίες δε μπορούν να είναι λιγότερες των τεσσάρων. 
Σε περίπτωση συμμετοχής σε λιγότερες των τεσσάρων 
συνεδριάσεων η αποζημίωση μειώνεται ανάλογα. 

5. Η ισχύς της παρούσας αρχίζει από 23.11.2005 έως 
και 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2006 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΔΗΜΗΤΡΙΟΣ ΣΙΟΥΦΑΣ 

-♦- 

Αριθμ. 2/39416/0022 (3) 

Συγκρότηση επιτροπής για την κατάρτιση αναλυτικού 
προγράμματος σπουδών για τα Ιερατικά Σχολεία 
Δεύτερης Ευκαιρίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 21 του ν. 3432/2006 (ΦΕΚ 14/2006 τ.Α') 
«Δομή και λειτουργία της Εκκλησιαστικής Εκπαίδευ¬ 
σης». 

β) Του άρθρου 55 παρ. 4 του ν. 1566/1985 (ΦΕΚ 167/1985 
τ.Α') «Δομή και λειτουργία της Α'/θμιας και Β'/θμιας 
Εκπ/σης και άλλες διατάξεις» και του άρθρου 2 παρ. 25 
του ν. 2621/1998 (ΦΕΚ 136/1998 τ.Α'). 

γ) Των άρθρων 1, 2, 3, 4, 6, 7, 8 και 9 του ν. 2685/1999 
(ΦΕΚ 350/1999 τ.Α') «Δαπάνες κίνησης των μετακινούμε¬ 
νων προσώπων με εντολή του Δημοσίου κ.λπ.». 

δ) Του άρθρου 17 του ν. 3205/2003 (ΦΕΚ 297/2003 τ.Α') 
«Μισθολογικές ρυθμίσεις λειτουργών και υπαλλήλων 
του Δημοσίου... και άλλες συναφείς διατάξεις». 


ε) Τις διατάξεις του άρθρου 90 του κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98/2005 τ.Α'). 

2. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
2005 τ.Β') απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών», 
όπως ισχύει. 

3. Την υπ’ αριθμ. 6/2006 πράξη του Εποπτικού Συμβου¬ 
λίου Δευτεροβάθμιας Εκκλησιαστικής Εκπαίδευσης. 

4. Το γεγονός ότι από την απόφαση αυτή προκαλεί- 
ται εφάπαξ δαπάνη ύψους 5400 ΕΥΡΩ σε βάρος του 
κρατικού προϋπολογισμού, η οποία θα καλυφθεί από 
τις πιστώσεις του ΚΑΕ 0515 του Ε.Φ. 19-230 «Εκκλ/κή 
Εκπ/ση» του ΥΠ.Ε.Π.Ο., τρέχοντος οικονομικού έτους, 
αποφασίζουμε: 

1. Συγκροτούμε επιτροπή αποτελούμενη από τους: 

α) Γιαγκάζογλου Σταύρο, Σύμβουλο του Παιδαγωγικού 

Ινστιτούτου, ως πρόεδρο. 

β) Σκιαδαρέση Νικόλαο, Διευθυντή του Ενιαίου Εκκλη¬ 
σιαστικού Λυκείου Πατρών, ως μέλος. 

γ) Γώγου Βασιλική, εκπαιδευτικό κλάδου ΠΕ-01 σε σχο¬ 
λείο Δεύτερης Ευκαιρίας στη Λάρισα, ως μέλος. 

δ) Τριψιάνο Νικόλαο, εκπαιδευτικό κλάδου ΠΕ-02, 
Υπεύθυνο των Σχολείων Δεύτερης Ευκαιρίας της Γ ενι¬ 
κής Γραμματείας Εκπαίδευσης Ενηλίκων, ως μέλος. 

ε) θερμό Βασίλειο, θεολόγο - Παιδοψυχολόγο, κλη¬ 
ρικό I. Μητροπόλεως Μεσογαίας και Λαυρεωτικής, ως 
μέλος. 

στ) Παπαθανασίου Αθανάσιο, εκπαιδευτικό κλάδου 
ΠΕΙ, αποσπασμένο στην Α.Ε.Σ. Αθηνών, ως μέλος. 

Γραμματέα της Επιτροπής ορίζουμε τον Μπάρλο Από¬ 
στολο, εκπαιδευτικό κλάδου ΠΕ-01 σε σχολείο Δεύτερης 
Ευκαιρίας στη Λάρισα. 

2. Έργο της Επιτροπής είναι η μελέτη και κατάρτιση 
αναλυτικού προγράμματος σπουδών για τα Ιερατικά 
Σχολεία Δεύτερης Ευκαιρίας, και η υποβολή του στο 
Εποπτικό Συμβούλιο Δευτεροβάθμιας Εκκλησιαστικής 
Εκπαίδευσης (Ε.Σ.Δ.Ε.Ε). 

3. Καθορίζουμε μηνιαία αποζημίωση ποσού 300 ΕΥΡΩ 
για τον πρόεδρο και 250 ΕΥΡΩ για καθένα από τα μέλη 
και το γραμματέα της επιτροπής με την προϋπόθεση 
ότι θα πραγματοποιούνται τουλάχιστον τέσσερις (4) 
συνεδριάσεις το μήνα. Σε περίπτωση πραγματοποίη¬ 
σης λιγότερων συνεδριάσεων, η ανωτέρω αποζημίωση 
περιορίζεται αναλόγως. Οι συνεδριάσεις θα πραγμα¬ 
τοποιούνται εκτός ωραρίου εργασίας των Δημοσίων 
Υπηρεσιών. 

4. Ο τόπος, ο χρόνος των συνεδριάσεων και κάθε άλλη 
λεπτομέρεια για τη λειτουργία της επιτροπής καθορί¬ 
ζονται από τον Πρόεδρό της. Η επιτροπή βρίσκεται σε 
απαρτία εφόσον είναι παρόντες ο Πρόεδρος και το 
ήμισυ εκ των μελών της. 

5. Στα μέλη της επιτροπής που μετακινούνται εκτός 
έδρας, καταβάλλεται ημερήσια αποζημίωση και έξοδα κί¬ 
νησης και διαμονής, σύμφωνα με τις κείμενες διατάξεις. 

6. Το οικονομικό έτος 2006 προκαλείται δαπάνη σε 
βάρος του κρατικού προϋπολογισμού ύψους 5400 ΕΥΡΩ, 
η οποία θα καλυφθεί από τις πιστώσεις του ΚΑΕ 0515 
του Ε.Φ. 19-230 «Εκκλ/κή Εκπαίδευση» του ΥΠ.Ε.Π.Θ. 

7. Η επιτροπή θα ολοκληρώσει το έργο της το αργό¬ 
τερο μέσα σε τρεις (3) μήνες. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,2 Αυγούστου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθμ. 2/42729/0022 (4) 

Καθορισμός αμοιβής των μελών της Ειδικής Επιτροπής 
Επιλογής μελών του ΕΜΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

2. Τις διατάξεις του π.δ. 368/1989 «Οργανισμός Υπουρ¬ 
γείου Εργασίας» (ΦΕΚ 163/Α'/1989), όπως ισχύει. 

3. Τις διατάξεις του π.δ. 81/20.3.2002 (ΦΕΚ 57/τ.Α7 
21.3.2002) «Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και 
Οικονομικών». 

4. Τις διατάξεις του ν. 2860/2000 (ΦΕΚ 251/Α714.11.2000) 
«Διαχείριση, Παρακολούθηση,Έλεγχος Κοινοτικού Πλαι¬ 
σίου Στήριξης», όπως τροποποιήθηκε με το άρθρο 17 
του ν. 3193/2003. 

5. Τις διατάξεις του άρθρου 40 του ν. 849/1978 (ΦΕΚ 232/ 
τ.Α'/1978) «Περί Ιδιωτικών επενδύσεων κ.λπ.», όπως ισχύει. 

6. Τις διατάξεις της υπ’ αριθμ. 2/80345/0004/8.11.1999 
(ΦΕΚ 2040/Β') κοινής υπουργικής απόφασης «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 
1 του ν. 1943/1991». 

7. Τις διατάξεις του άρθρου 17 του ν. 3205/2003 (ΦΕΚ 
297/Α') «Μισθολογικές ρυθμίσεις λειτουργών και υπαλ¬ 
λήλων Δημοσίου, Ν.Π.Δ.Δ. και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

8. Τις διατάξεις του π.δ. 4/2002 «Εκτέλεση ενεργειών 
τεχνικής βοήθειας - στήριξης και διαχείριση των αντί¬ 
στοιχων πόρων» (ΦΕΚ 3/τ.Α7ΐ4.1.2002) και την υπ’ αριθμ. 
60630/ΕΥΣ5671/16.9.2003 εγκύκλιο εφαρμογής. 

9. Τις διατάξεις του ν.2874/2000 «Προώθηση στην απα¬ 
σχόληση και άλλες διατάξεις», άρθρο 3 (ΦΕΚ 286 Α7 
29.12.2000). 

10. Την υπ’ αριθμ. 107900/2001 κοινή υπουργική απόφαση 
περί συστάσεως της Ειδικής Υπηρεσίας Συντονισμού και 
Παρακολούθησης Δράσεων ΕΚΤ (ΦΕΚ 599/Β7 21.5.2001), 
όπως τροποποιήθηκε με την υπ’ αριθμ. 190619/13.11.2003 
όμοια απόφαση (ΦΕΚ 1700/Β719-11-2003). 

11. Την υπ’ αριθμ. 112501/15.11.2004 απόφαση του Υπουρ¬ 
γού Απασχόλησης και Κοινωνικής Προστασίας (ΦΕΚ 
1690/τ.Β7ΐ5.11.2005) «Σύστημα Διαχείρισης του Ενιαίου 
Μητρώου Αξιολογητών (Ε.Μ.Α.) του Υπουργείου Απασχό¬ 
λησης και Κοινωνικής Προστασίας», όπως ισχύει. 

12. Την υπ’ αριθμ. 91311/3.2.2005 απόφαση του Υπουρ¬ 
γού Απασχόλησης και Κοινωνικής Προστασίας (ΦΕΚ 169/ 
τ.Β7ΐ0.2.2005) «Συγκρότηση Ειδικής Επιτροπής Επιλογής 
μελών του ΕΜΑ στο Υπουργείο Απασχόλησης και Κοι¬ 
νωνικής Προστασίας». 


13. Την υπ’ αριθμ. 22441/ΕΥΣΣΑΑΠ 1742/30.5.2006 από¬ 
φαση του Υφυπουργού Οικονομίας και Οικονομικών για 
την έγκριση του προϋπολογισμού τεχνικής βοήθειας 
έτους 2006. 

14. Την υπ’ αριθμ. 223613/2.6.2006 απόφαση του Υπουργού 
Απασχόλησης και Κοινωνικής Προστασίας για την εκχώρη¬ 
ση προϋπολογισμού εθνικής τεχνικής βοήθειας (Υποπρό¬ 
γραμμα Β') του έτους 2006 στην ΕΥΣΕΚΤ, όπως ισχύει. 

15. Την υπ’ αριθμ. 0 ΠΔΕ 2006/11.5.2006 τροποποίηση 
του Υπουργού Οικονομίας και Οικονομικών που αφορά 
το έργο με κωδικό 2003ΣΕ03430007. 

16. Το γεγονός ότι από τις διατάξεις της παρούσας 
απόφασης προκαλείται δαπάνη που δεν θα υπερβεί το 
ποσόν των έξι χιλιάδων τριακοσίων ευρώ (6.300€) σε 
βάρος του προϋπολογισμού τεχνικής βοήθειας (υποπρό¬ 
γραμμα Β') της ΕΥΣΕΚΤ έτους 2006 με Κ.Α. Δ1 και τίτλο 
«Αμοιβή ομάδων εργασίας και επιτροπών». 

17. Την ανάγκη καθορισμού αμοιβής, για το έτος 2006, 
των μελών της Ειδικής Επιτροπής Επιλογής μελών του 
ΕΜΑ που συγκροτήθηκε με την υπ’ αριθμ. 91311/3.2.2005 
(ΦΕΚ 169/τ.Β'/10.2.2005) απόφαση του Υπουργού Απα¬ 
σχόλησης και Κοινωνικής Προστασίας, αποφασίζουμε: 

1. Καθορίζουμε αμοιβή που ανέρχεται στο ποσό των 
σαράντα δύο ευρώ (42 €) ανά συνεδρίαση, για κάθε 
μέλος της Ειδικής Επιτροπής Επιλογής μελών του ΕΜΑ 
που συγκροτήθηκε με την υπ’ αριθμ. 91311/3.2.2005 (ΦΕΚ 
169/τ.Β'/10.2.2005) απόφαση του Υπουργού Απασχόλησης 
και Κοινωνικής Προστασίας. 

2. Η Επιτροπή συνεδριάζει εκτός κανονικού ωραρίου 
εργασίας των υπαλλήλων μελών της και σε χρόνο που 
δεν καλύπτεται από υπερωριακή απασχόληση. 

3. Για την καταβολή της αμοιβής στα μέλη της επι¬ 
τροπής εκδίδεται σχετική απόφαση πληρωμής από την 
αρμόδια Υπηρεσία, την Ειδική Υπηρεσία Συντονισμού 
και Παρακολούθησης Δράσεων ΕΚΤ (ΕΥΣΕΚΤ). Στην 
απόφαση επισυνάπτεται κατάσταση με τον αριθμό των 
συνεδριάσεων, σύμφωνα με τα εκδοθέντα πρακτικά, 
υπογεγραμμένη από τα μέλη της Επιτροπής. 

4. Η αμοιβή θα καταβληθεί από 1.1.2006 έως 31.12.2006 
και οι συνεδριάσεις με αμοιβή δεν θα υπερβούν τις 
πενήντα (50) ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2006 
Οι Γενικοί Γραμματείς 

Δημοσιονομικής Πολιτικής Απασχόλησης 

Υπ. Οικονομίας και Κοινωνικής 

και Οικονομικών Προστασίας 

ΓΕΩΡΓΙΟΣ ΚΟΥΡΗΣ ΔΗΜΗΤΡΙΟΣ ΚΟΝΤΟΣ 
-♦- 

Αριθμ. 2/38699/0022 (5) 

Καθορισμός μηνιαίας αποζημίωσης Προέδρου, μελών 
και γραμματέα του Συμβουλίου Έργων Πολιτικής Αε¬ 
ροπορίας (ΣΕΠΑ), της Υπηρεσίας Πολιτικής Αεροπο¬ 
ρίας (ΥΠΑ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΕΠΙΚΟΙΝΩΝΙΩΝ 

Έχοντας υπόψη: 

1. Τ ις διατάξεις 

α. Του ν.δ. 714/1970 (238 Α') «περί ιδρύσεως Δ/νσεως 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εναέριων Μεταφορών «όπως τροποποιήθηκε μεταγενέ¬ 
στερα με το ν, 1340/1983 (35 Α'). 

β. Του π.δ. 56/1989 (28/Α') «περί οργανισμού της ΥΠΑ» 
όπως τροποποιήθηκε μεταγενέστερα με το π.δ. 439/1989 
το π.δ. 35/1993, 80/1996 και 57/2002. 

γ. Του ν. 2362/1995 (247 Α') «περί Δημόσιου Λογιστικού 
ελέγχου των δαπανών του Κράτους και άλλες διατάξεις» 
σε συνδυασμό με τις διατάξεις των νομοθετικών κειμέ¬ 
νων των διατηρουμένων σε ισχύ βάσει των διατάξεων 
της παραγράφου 1 του άρθρου 112 του ίδιου νόμου. 

δ. Του π.δ. 149/1987 (80/Α') «Όργανα που αποφασίζουν 
ή γνωμοδοτούν και ειδικές ρυθμίσεις σε θέματα έργων 
που εκτελούνται από την ΥΠΑ», όπως τροποποιήθηκε 
μεταγενέστερα. 

ε. Του άρθρου 17 του ν. 3205/2003 (297/Α') «περί μι- 
σθολογικών ρυθμίσεων λειτουργών και υπαλλήλων του 
Δημοσίου κ.λπ.». 

στ. Της υπ’ αριθμ. ΥΠΑ/Δ10/Α/33487/3857/13.9.2005 
(1504/Β') απόφασης του Υπουργού Μεταφορών και Επι¬ 
κοινωνιών «περί επανακαθορισμού της σύνθεσης και 
των αρμοδιοτήτων του Συμβουλίου Έργων Πολιτικής 
Αεροπορίας (ΣΕΠΑ)». 

ζ. Της υπ’ αριθμ. ΥΠΑ/Δ10/Α/42036/4341/10.11.2005 από¬ 
φασης του Διοικητή της Υπηρεσίας Πολιτικής Αερο¬ 
πορίας «περί ανασυγκρότησης του Συμβουλίου Έργων 
Πολιτικής Αεροπορίας». 

η. Της υπ’ αριθμ. 14560/Δ10 Ε/17.3.2004 (Β' 519) κοινής 
απόφασης του Πρωθυπουργού και του Υπουργού Οικο¬ 
νομικών «Ανάθεση αμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

θ. Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» ( ΦΕΚ 57 Α'). 

ι. Την υπ’ αριθμ. 2/80345/0004/8.11.1999 (ΦΕΚ/2040/ 
Β'/19.11.1999) κοινή υπουργική απόφαση «περί μεταβίβασης 
εξουσίας υπογραφής σύμφωνα με το άρθρο 7 παρ. 1 του 
ν. 1943/1991», όπως τροποποιήθηκε με την υπ’ αριθμ. Δ10/ 
Α/37730/2342/10.9.2001 (ΦΕΚ/1216/Β'/18.9.2001), ομοία. 

ια. Του άρθρου 40 του ν. 849/1978 (ΦΕΚ/232/Α'), όπως συ¬ 
μπληρώθηκε με το άρθρο 8 του ν. 2129/1993 (ΦΕΚ/57/Α'). 

2. Την ανάγκη ενίσχυσης της εύρυθμης και αποτελε¬ 
σματικής λειτουργίας του Συμβουλίου Έργων (ΣΕΠΑ) 
της Υπηρεσίας Πολιτικής Αεροπορίας (ΥΠΑ) και διευ¬ 
κόλυνσης του έργου του. 

3. Το γεγονός ότι το Συμβούλιο Έργων (ΣΕΠΑ) της 
Υπηρεσίας Πολιτικής Αεροπορίας (ΥΠΑ), παρέχει εξειδι- 
κευμένο έργο που απαιτεί επιστημονική εξειδίκευση και 
έχει ιδιαίτερη σημασία για τον εκσυγχρονισμό και την 
ανάπτυξη των Αερολιμένων, συμβάλλοντας έτσι στην 
Εθνική Οικονομία, τον Τουρισμό και το Εμπόριο. 

4. Το γεγονός ότι όλες οι συνεδριάσεις του Συμβου¬ 
λίου πραγματοποιούνται εκτός του κανονικού ωραρίου 
εργασίας των υπαλλήλων. 

5. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη το ύψος της 
οποίας υπολογίζεται σε 52.080,00 € για το τρέχον οικο¬ 
νομικό έτος (ήτοι: 7.440 € οικ. έτους 2005 και 44.640 € 
οικ. έτους 2006) και σε 44.640,00 € για καθένα από τα 
επόμενα οικονομικά έτη, η οποία θα καλυφθεί από τις 
πιστώσεις του Προϋπολογισμού της ΥΠΑ, ειδ. φορέας 
39/120 και ΚΑΕ 0515. 

6. Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 


με το άρθρο πρώτο του π.δ. 63/2005 (ΦΕΚ 98 Α'). απο¬ 
φασίζουμε: 

1. Καθορίζουμε το ύψος της μηνιαίας αμοιβής του 
Προέδρου, των μελών, του γραμματέα και των αναπλη¬ 
ρωτών τους, του Συμβουλίου Έργων Πολιτικής Αερο¬ 
πορίας (ΣΕΠΑ), της Υπηρεσίας Πολιτικής Αεροπορίας 
(ΥΠΑ), ως εξής: 

- για τον Πρόεδρο στο ποσό των 350 ευρώ, 

- για καθένα από τα μέλη στο ποσό των 300 ευρώ και 

- για τον γραμματέα στο ποσό των 200 ευρώ, 

για όλες τις συνεδριάσεις του Συμβουλίου που πραγ¬ 
ματοποιούνται εντός του ίδιου μηνός. 

2. Η ανωτέρω αποζημίωση καταβάλλεται μόνο για 
συνεδριάσεις εκτός του κανονικού ωραρίου εργασίας, 
με την προϋπόθεση τεσσάρων (4) τουλάχιστον συνεδρι¬ 
άσεων το μήνα. Σε περίπτωση λιγότερων συνεδριάσεων 
η αμοιβή περικόπτεται ανάλογα. 

3. Το σύνολο των πρόσθετων μηνιαίων αμοιβών ή 
απολαβών και αποζημιώσεων από τη συμμετοχή των 
υπαλλήλων στο ΣυμβούλιοΈργων Πολιτικής Αεροπορίας 
(ΣΕΠΑ) ή άλλες Επιτροπές ή Ομάδες Εργασίας ή Συμβού¬ 
λια ή Συλλογικά Όργανα κ.λπ., δεν μπορεί να υπερβαίνει 
το ήμισυ (50%) των συνολικών μηνιαίων αποδοχών της 
οργανικής τους θέσης, όπως αυτές προκύπτουν από τη 
μισθοδοτική κατάσταση για το συγκεκριμένο μήνα που 
προσφέρθηκε η αντίστοιχη εργασία. 

Επίσης οι κάθε είδους πρόσθετες αποδοχές ή αμοιβές 
των εν λόγω υπαλλήλων, δεν μπορεί να είναι κατά μήνα 
ανώτερες από το σύνολο των αποδοχών της οργανικής 
τους θέσης, σύμφωνα με τις διατάξεις του άρθρου 104 
παραγ. 2 του Συντάγματος. 

4. Οι αμοιβές θα καταβάλλονται βάσει μηνιαίων βεβαι¬ 
ώσεων οι οποίες θα υπογράφονται από τον Πρόεδρο 
του Συμβουλίου Έργων Πολιτικής Αεροπορίας (ΣΕΠΑ) 
και στις οποίες θα αναγράφεται και πιστοποιείται η 
συμμετοχή κάθε υπαλλήλου στις συγκεκριμένες συνε¬ 
δριάσεις του ΣΕΠΑ, οι οποίες πραγματοποιούνται εκτός 
κανονικού ωραρίου εργασίας. 

5. Η παρούσα έχει εφαρμογή στον Πρόεδρο τα μέλη 
και τον γραμματέα της επιτροπής υπό την προϋπόθεση 
συμμετοχής τους στις συνεδριάσεις της επιτροπής. 

Στα αναπληρωματικά μέλη και αναπληρωτή γραμ¬ 
ματέα καταβάλλεται αποζημίωση μόνο σε περίπτωση 
αναπλήρωσης των τακτικών. 

Η απόφαση αυτή, η οποία ισχύει από 10.11.2005, να 
δημοσιευθεί στην Εφημερίδα της Κυβερνήσεως. 

Αθήνα, 1 Αυγούστου 2006 
Ο Γ ενικός Γ ραμματέας 

Δημοσιονομικής Πολιτικής Ο Διοικητής ΥΠΑ 

Γ. ΚΟΥΡΗΣ ΙΩΑΝΝΗΣ ΑΝΔΡΙΑΝΟΠΟΥΛΟΣ 

-♦- 

Αριθμ. 224965 (6) 

Τροποποίηση της υπ’ αριθμ. 222687/5.5.2006 υπουργι¬ 
κής απόφασης «Σύσταση, Συγκρότηση και Καθορι¬ 
σμό Αμοιβής Επιτροπής Παρακολούθησης και Πα¬ 
ραλαβής Έργων». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του π.δ. 63/2005 (ΦΕΚ 98/Α'/22.4.2005) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

2) Τις διατάξεις του ν. 2860/2000 «Διαχείριση, Παρα¬ 
κολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις» (ΦΕΚ 251Α714.11.2000), όπως 
τροποποιήθηκε με το άρθρο 37 του ν. 2937/2001 (ΦΕΚ 
169/Α726.7.2001), το άρθρο 17 του ν. 3193/2003 (ΦΕΚ 266/ 
Α720.11.2003) και το άρθρο 15 παρ. 2 του ν. 3260/2004 
(ΦΕΚ 151/Α76.8.2004). 

3) Την υπ’ αριθμ. Ε 2001 38/9.3.2001 απόφαση έγκρι¬ 
σης του Επιχειρησιακού Προγράμματος «Απασχόληση 
και Επαγγελματική Κατάρτιση», όπως τροποποιήθηκε 
με τις υπ’ αριθμ. Ο (2004) 5336/16.12.2004 και Ο (2005) 
5641/15.12.2005 αποφάσεις της Επιτροπής, καθώς και 
το Συμπλήρωμα Προγραμματισμού του Ε.Π., όπως 
εγκρίθηκε από την 5η Επιτροπή Παρακολούθησης την 
30.11.2005. 

4) Την υπ’ αριθμ. 118267/14.12.2000 κοινή υπουργική από¬ 
φαση «Σύσταση και λειτουργία της Ειδικής Υπηρεσίας 
Διαχείρισης του Ε.Π. ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ 
ΚΑΤΑΡΤΙΣΗ» του Υπουργείου Εργασίας και Κοινωνικών 
Ασφαλίσεων (ΦΕΚ 1595/Β'/29.12.2000), όπως τροποποιή¬ 
θηκε με τις υπ’ αριθμ. 399/3.9.2001 (ΦΕΚ 1155/Β75.9.2001), 
103466/15.5.2003 (ΦΕΚ 21.5.2003), 220219/21.1.2004 (ΦΕΚ 
39/Α722.1.2004) και 222999/8.7.2005 (ΦΕΚ 1157/Β719.8.2005 
όμοιες κοινές υπουργικές αποφάσεις. 

5) Τις διατάξεις του άρθρου 17 του ν. 3205/2003 (ΦΕΚ 
297/23.12.2003), «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

6) Τις διατάξεις του άρθρου 40 του ν. 849/1978 (ΦΕΚ 
232/Α71978) «Περί παροχής κινήτρων διά την ενίσχυ- 
σιν της περιφερειακής και οικονομικής αναπτύξεως 
της χώρας», όπως τροποποιήθηκε από το άρθρο 8 του 
ν. 2129/1993 (ΦΕΚ 57/Α/1993) «Αύξηση συντάξεων και άλ¬ 
λες διατάξεις». 

7) Τις διατάξεις του ν. 2690/1999 (ΦΕΚ 45/Α79.3.1999). 

8) Τις διατάξεις του π.δ. 4/2002 «Εκτέλεση ενεργει¬ 
ών τεχνικής βοήθειας-στήριξης και διαχείρισης των 
αντίστοιχων πόρων» (ΦΕΚ 3/Α"/14.1.2002) καθώς και την 
υπ’ αριθμ. 60630/ΕΥΣ/5671/16.9.2003 Εγκύκλιο με θέμα 
«Εξειδίκευση της εφαρμογής του π.δ. 4/2002 «Εκτέλεση 
ενεργειών τεχνικής βοήθειας - στήριξης - και διαχείριση 
των αντίστοιχων πόρων». 

9) Την υπ’ αριθμ. 170636/ΕΥΣ 1992/24.5.2002 απόφαση 
του Υφυπουργού Οικονομίας και Οικονομικών σχετικά 
με την έγκριση του προϋπολογισμού τεχνικής βοήθειας 
έτους 2002. 

10) Το γεγονός ότι η εν λόγω δαπάνη έχει συμπεριλη- 
φθεί στον προϋπολογισμό του έτους 2006. 

11) Το έργο «ΔΗΜΟΣΙΟΤΗΤΑ - ΠΛΗΡΟΦΟΡΗΣΗ ΓΙΑ ΤΟ 
Ε.Π. (ΚΥΚΛΟΣ 2001-2003)». 

12) Την υπ’ αριθμ. 100161/7.2.2002 απόφαση ένταξης 
του έργου στο Ε.Π «Απασχόληση και Επαγγελματική 
Κατάρτιση», όπως τροποποιήθηκε και ισχύει. 

13) Την ένταξη του έργου στη ΣΑΕ 034/3 με κωδικό 
ΣΑΕ: 2002ΣΕ03430004. 

14) Την υπ' αριθμ. 220510/30.1.2006 απόφαση του Γενικού 
Γραμματέα Διαχείρισης Κοινοτικών και Αλλων Πόρων 
για την ανάθεση του έργου συνέχισης της λειτουργίας 
της γραμμής ενημέρωσης χωρίς χρέωση 8001111011 του 


Υπουργείου Απασχόλησης και Κοινωνικής Προστασίας, 
αναφορικά με το Ε.Π. «Απασχόληση και Επαγγελματική 
Κατάρτιση», στην εταιρεία «ΤΕΕΕΒΕ3ΡΟΝ3Ε 3.Α.». 

15) Την υπ’ αριθμ. 4/2006 συναφθείσα σύμβαση. 

16) Την ανάγκη παρακολούθησης και παραλαβής του 
προαναφερόμενου έργου. 

17) Την υπ’ αριθμ. 222687/5.5.2006 απόφαση του Υπουρ¬ 
γού Απασχόλησης και Κοινωνικής Προστασίας για τη 
«Σύσταση, Συγκρότηση και Καθορισμό Αμοιβής Επιτρο¬ 
πής Παρακολούθησης και Παραλαβής Έργων», αποφα¬ 
σίζουμε: 

Την τροποποίηση συγκρότησης της τριμελούς Επι¬ 
τροπής Παρακολούθησης και Παραλαβής του έργου 
με τίτλο: «ΣΥΝΕΧΙΣΗ ΤΗΣ ΛΕΙΤΟΥΡΓΙΑΣ ΤΗΣ ΓΡΑΜΜΗΣ 
ΕΝΗΜΕΡΩΣΗΣ 800 11 11011» και ως προς τη διάρκεια, 
ήτοι έως τις 10.8.2006 (αντί της 31.7.2006). 

Κατά τα λοιπά, ισχύει η υπ’ αριθμ. 222687/5.5.2006 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 224961 (7) 

Σύσταση, Συγκρότηση και Καθορισμός Αμοιβής Επι¬ 
τροπής Παρακολούθησης και ΠαραλαβήςΈργου, με 
τίτλο «ΠΟΛΛΑΠΛΕΣ ΕΚΤΥΠΩΣΕΙΣ ΕΝΤΥΠΟΥ ΥΛΙΚΟΥ 
ΚΑΙ ΕΚΔΟΣΗ ΕΝΤΥΠΩΝ ΚΑΙ ΗΛΕΚΤΡΟΝΙΚΩΝ ΜΕΣΩΝ 
ΠΛΗΡΟΦΟΡΗΣΗΣ». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

2) Τις διατάξεις του ν. 2860/2000 «Διαχείριση, Παρα¬ 
κολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις» (ΦΕΚ 251 Α'/14.11.2000), όπως 
τροποποιήθηκε με το άρθρο 37 του ν. 2937/2001 (ΦΕΚ 
169/Α726.7.2001), το άρθρο 17 του ν. 3193/2003 (ΦΕΚ 266/ 
Α720.11.2003) και το άρθρο 15 παρ. 2 του ν. 3260/2004 
(ΦΕΚ 151/Α76.8.2004). 

3) Την υπ’ αριθμ. Ε 2001 38/9.3.2001 απόφαση έγκρι¬ 
σης του Επιχειρησιακού Προγράμματος «Απασχόληση 
και Επαγγελματική Κατάρτιση», όπως τροποποιήθηκε 
με τις υπ’ αριθμ. Ο (2004) 5336/16.12.2004 και Ο (2005) 
5641/15.12.2005 αποφάσεις της Επιτροπής, καθώς και 
το Συμπλήρωμα Προγραμματισμού του Ε.Π., όπως 
εγκρίθηκε από την 5η Επιτροπή Παρακολούθησης την 
30.11.2005. 

4) Την υπ’ αριθμ. 118267/14.12.2000 κοινή υπουργική από¬ 
φαση «Σύσταση και λειτουργία της Ειδικής Υπηρεσίας 
Διαχείρισης του Ε.Π. ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ 
ΚΑΤΑΡΤΙΣΗ» του Υπουργείου Εργασίας και Κοινωνικών 
Ασφαλίσεων (ΦΕΚ 1595/Β729.12.2000), όπως τροποποιή¬ 
θηκε με τις υπ’ αριθμ. 399/3.9.2001 (ΦΕΚ 1155/Β75.9.2001), 
103466/15.5.2003 (ΦΕΚ 21.5.2003), 220219/21.1.2004 (ΦΕΚ 
101/Β723.1.2004) και 222999/8.7.2005 (ΦΕΚ 1157/Β719.8.2005 
όμοιες κοινές υπουργικές αποφάσεις. 

5) Τις διατάξεις του άρθρου 17 του ν. 3205/2003 (ΦΕΚ 
297/23.12.20 03), «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.ΔΔ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

6) Τις διατάξεις του άρθρου 40 του ν. 849/1978 (ΦΕΚ 
232/Α71978) «Περί παροχής κινήτρων διά την ενίσχυ- 
σιν της περιφερειακής και οικονομικής αναπτύξεως 
της χώρας», όπως τροποποιήθηκε από το άρθρο 8 του 
ν. 2129/1993 (ΦΕΚ 57/Α71993) «Αύξηση συντάξεων και 
άλλες διατάξεις». 

7) Τις διατάξεις του ν. 2690/1999 (ΦΕΚ 45/Α79.3.1999). 

8) Τις διατάξεις του π.δ. 4/2002 «Εκτέλεση ενεργει¬ 
ών τεχνικής βοήθειας-στήριξης και διαχείρισης των 
αντίστοιχων πόρων» (ΦΕΚ 3/Α"/14.1.2002) καθώς και την 
υπ’ αριθμ. 60630/ΕΥΣ/5671/16.9.2003 Εγκύκλιο με θέμα 
«Εξειδίκευση της εφαρμογής του π.δ. 4/2002 «Εκτέλεση 
ενεργειών τεχνικής βοήθειας - στήριξης - και διαχείριση 
των αντίστοιχων πόρων». 

9) Την υπ’ αριθμ. 22441/ΕΥΣΣΑΑΠ 1742/30.5.2006 από¬ 
φαση του Υφυπουργού Οικονομίας και Οικονομικών 
σχετικά με την έγκριση του προϋπολογισμού τεχνικής 
βοήθειας έτους 2006. 

10) Το γεγονός ότι η εν λόγω δαπάνη έχει συμπεριλη- 
φθεί στον προϋπολογισμό του έτους 2006. 

11) Την υπ’ αριθμ. 225558/14.11.2005 απόφαση ένταξης 
του έργου με κατονομασία «ΠΟΛΛΑΠΛΕΣ ΕΚΤΥΠΩΣΕΙΣ 
ΕΝΤΥΠΟΥ ΥΛΙΚΟΥ ΚΑΙ ΕΚΔΟΣΗ ΕΝΤΥΠΩΝ ΚΑΙ ΗΛΕ¬ 
ΚΤΡΟΝΙΚΩΝ ΜΕΣΩΝ ΠΛΗΡΟΦΟΡΗΣΗΣ» στο Ε.Π «Απα¬ 
σχόληση και Επαγγελματική Κατάρτιση». 

12) Την ανάγκη παρακολούθησης και παραλαβής του 
προαναφερόμενου έργου, αποφασίζουμε: 

Την συγκρότηση τριμελούς Επιτροπής Παρακολούθη¬ 
σης και Παραλαβής του έργου με τίτλο: «ΠΟΛΛΑΠΛΕΣ 
ΕΚΤΥΠΩΣΕΙΣ ΕΝΤΥΠΟΥ ΥΛΙΚΟΥ ΚΑΙ ΕΚΔΟΣΗ ΕΝΤΥΠΩΝ 
ΚΑΙ ΗΛΕΚΤΡΟΝΙΚΩΝ ΜΕΣΩΝ ΠΛΗΡΟΦΟΡΗΣΗΣ». 

Η Επιτροπή αποτελείται από τους: 

1) Ιωάννη Τρωιάννο, Στέλεχος της Μονάδας Δ της 
ΕΥΔ, Πρόεδρο 

2) Ειρήνη Μάσβουλα, Στέλεχος της Μονάδας Δ της 
ΕΥΕ, Μέλος 

3) Χριστίνα Στασινού, Στέλεχος της Μονάδας Δ της 
ΕΥΕ, Μέλος. 

Χρέη γραμματέα θα εκτελέσει η Φρόσω Αλεξοπούλου, 
Στέλεχος της Μονάδας Δ της ΕΥΕ. 

Έργο της επιτροπής είναι η παρακολούθηση και η πα¬ 
ραλαβή όλου του έντυπου υλικού που θα εκτυπωθεί και 
των εντύπων και ηλεκτρονικών μέσων πληροφόρησης 
που θα εκδοθούν στο πλαίσιο του έργου «ΠΟΛΛΑΠΛΕΣ 
ΕΚΤΥΠΩΣΕΙΣ ΕΝΤΥΠΟΥ ΥΛΙΚΟΥ ΚΑΙ ΕΚΔΟΣΗ ΕΝΤΥΠΩΝ 
ΚΑΙ ΗΛΕΚΤΡΟΝΙΚΩΝ ΜΕΣΩΝ ΠΛΗΡΟΦΟΡΗΣΗΣ», σύμφω¬ 
να με τις αποφάσεις ανάθεσης που θα εκδοθούν και 
τις συμβάσεις που θα συναφθούν για την υλοποίηση 
του εν λόγω έργου. 

Η Επιτροπή θα συνεδριάζει εκτός ωραρίου εργασίας 
και οι συνεδριάσεις της με αμοιβή θα αντιστοιχούν 


στις παραλαβές του έντυπου υλικού που θα εκτυπωθεί 
και των εντύπων και ηλεκτρονικών μέσων πληροφόρη¬ 
σης που θα εκδοθούν στο πλαίσιο του ανωτέρω έργου. 
Η επιτροπή έχει προσωρινό χαρακτήρα και η διάρκειά 
της είναι από της συστάσεως αυτής και για δέκα ημέ¬ 
ρες μετά τη λήξη του προαναφερόμενου έργου. 

Η αποζημίωση του Προέδρου, των μελών και της γραμ¬ 
ματειακής υποστήριξης καθορίζεται, λαμβάνοντας υπό¬ 
ψη τα προβλεπόμενα στο άρθρο 17 παρ. 2(γ) του ν. 3205/ 
2003, ως ακολούθως: 

• Πρόεδρος: 41 ευρώ ανά συνεδρία 

• Μέλος: 35 ευρώ ανά συνεδρία 

• Γραμματέας: 30 ευρώ ανά συνεδρία 

Για την καταβολή της αμοιβής στους συμμετέχοντας 
θα εκδίδεται σχετική απόφαση πληρωμής από την αρμό¬ 
δια υπηρεσία, στην οποία θα επισυνάπτεται κατάσταση 
με τον αριθμό των συνεδριάσεων, υπογεγραμμένη από 
τον Πρόεδρο της Επιτροπής και θα επιβεβαιώνεται από 
την έκδοση των σχετικών πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(δ) 

Στο ΦΕΚ 783/30.6.2006, τ.Β', στο οποίο δημοσιεύ- 
θηκε η υπ’ αριθμ. οικ. 12133/328/Φ80170 απόφαση του 
Υπουργού Απασχόλησης και Κοινωνικής Προστασίας με 
θέμα «Συγκρότηση της ομάδας εργασίας για τη σχε¬ 
δίαση και υλοποίηση της δικτυακής πύλης (ΡοΓίαΙ) του 
Υπουργείου Απασχόλησης και Κοινωνικής Προστασίας 
και καθορισμός αποζημίωσης» γίνονται οι παρακάτω 
διορθώσεις: 

1. Από το εσφαλμένο στον τίτλο «δικτυακής πόλης» 
στο ορθό «δικτυακής πύλης» 

2. Από το εσφαλμένο «Καρδάρας Γεώργιος» 
στο ορθό «Καρδαράς Γ εώργιος» 

3. Από το εσφαλμένο «Κωνσταντίνου Ελίνα» 
στο ορθό «Κωνσταντίνου Ευαγγελία». 

(Από το Υπ. Απασχόλησης και Κοιν. Προστ.) 

- ♦ - 

(9) 

Στην υπ’ αριθμ. Φ12.1/61945/Β3/21.6.2006 υπουργική 
απόφαση που δημοσιεύθηκε στο ΦΕΚ 893/Β72006 στο 
α/α 6 της σελίδας 12655 των εκδόσεων Α. ΜΑΛΛΙΑΡΗΣ 
- ΠΑΙΔΕΙΑ Α.Ε. ΕΚΔΟΣΕΙΣ - ΒΙΒΛΙΑ - ΧΑΡΤΙΚΑ του συγ¬ 
γραφέα ΚΥΡΙΑΖΗ Δ. με τίτλο συγγράμματος ΜΕΘΟΔΟΣ 
ΓΙΑ ΤΗΝ ΕΚΜΑΘΗΣΗ ΤΗΣ ΑΛΒΑΝΙΚΗΣ ΚΑΙ ΛΕΞΙΚΟ 9000 
ΛΕΞΕΩΝ (ΜΕ ΣΚΛΗΡΟ ΕΞΩΦΥΛΛΟ) διορθώνεται 
το εσφαλμένο ακαδημαϊκό έτος «2004-2005» 
στο ορθό «2005-2006». 

(Από το ΥΠ.Ε.Π.Θ.) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·0ΐ·αΓ - 6-ιπ3ίΙ: »θΙ)ΐίΐ35ί6Γ@θ1.ί|Γ 




